CELEX: 32022D0755
Language: et
Date: 2022-05-16 00:00:00
Title: Nõukogu rakendusotsus (ÜVJP) 2022/755, 16. mai 2022, millega rakendatakse otsust (ÜVJP) 2015/740, milles käsitletakse piiravaid meetmeid seoses olukorraga Lõuna-Sudaanis

17.5.2022   
               
               
                  ET
               
               
                  Euroopa Liidu Teataja
               
               
                  L 138/17
               
            
         NÕUKOGU RAKENDUSOTSUS (ÜVJP) 2022/755,
         16. mai 2022,
         millega rakendatakse otsust (ÜVJP) 2015/740, milles käsitletakse piiravaid meetmeid seoses olukorraga Lõuna-Sudaanis
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 31 lõiget 2,
         võttes arvesse nõukogu 7. mai 2015. aasta otsust (ÜVJP) 2015/740, milles käsitletakse piiravaid meetmeid seoses olukorraga Lõuna-Sudaanis ja millega tunnistatakse kehtetuks otsus 2014/449/ÜVJP, (1) eriti selle artikli 9 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 7. mail 2015 vastu otsuse (ÜVJP) 2015/740.
                  
               
                     (2)
                  
                  
                     Kooskõlas nõukogu otsuse (ÜVJP) 2015/740 artikli 12 lõikega 2 on nõukogu läbi vaadanud kõnealuse otsuse II lisas esitatud loetelu isikutest, kelle suhtes kohaldatakse piiravaid meetmeid.
                  
               
                     (3)
                  
                  
                     Nõukogu on jõudnud järeldusele, et otsuse (ÜVJP) 2015/740 II lisas loetletud ühe isiku vastu suunatud piiravad meetmed tuleks säilitada ning et kõnealust isikut käsitlevat kannet tuleks ajakohastada ja ümber nummerdada.
                  
               
                     (4)
                  
                  
                     Otsust (ÜVJP) 2015/740 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2015/740 II lisa muudetakse vastavalt käesoleva otsuse lisale.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 16. mai 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 7. mai 2015. aasta otsus (ÜVJP) 2015/740, milles käsitletakse piiravaid meetmeid seoses olukorraga Lõuna-Sudaanis ja millega tunnistatakse kehtetuks otsus 2014/449/ÜVJP (ELT L 117, 8.5.2015, lk 52).
      
      
         
            LISA
            Otsuse (ÜVJP) 2015/740 II lisa tabel asendatakse järgmisega:
            
               
                            
                        
                        
                           Nimi
                        
                        
                           Andmed
                        
                        
                           Loetellu kandmise põhjused
                        
                        
                           Loetellu kandmise kuupäev
                        
                     
                           „1.
                        
                        
                           Michael MAKUEI LUETH
                        
                        
                           Sünniaeg: 1947
                           Sünnikoht: Bor, Sudaan (praegune Lõuna-Sudaan)
                           Sugu: mees
                        
                        
                           Michael Makuei Lueth on alates 2013. aastast töötanud teabe- ja ringhäälinguministri ametikohal ning on jätkuvalt sellel ametikohal praeguses rahvusliku ühtsuse üleminekuvalitsuses. Ta oli ka valitsusdelegatsiooni eestkõneleja Ida-Aafrika Arenguühenduse rahukõnelustel aastatel 2014–2015 ja 2016–2018.
                           Makuei on takistanud Lõuna-Sudaani poliitilist protsessi, eelkõige takistades vaenu õhutavate üldsusele tehtud avaldustega Lõuna-Sudaani Vabariigis konflikti lahendamist käsitleva 2015. aasta augusti kokkuleppe (ARCSS) (mis asendati 2018. aasta septembris uuendatud ARCSSiga (R-ARCSS)) rakendamist, takistades ARCSSi ühise järelevalve- ja hindamiskomisjoni (JMEC) tööd, millele on R-ARCSSi raames antud nimi „Reconstituted JMEC“, ning takistades ARCSSi üleminekuperioodi kohtuasutuste loomist, mis on samuti ette nähtud R-ARCSSis. Ta on samuti takistanud ÜRO piirkondliku kaitseüksuse operatsioone.
                           Makuei kannab vastutust ka inimõiguste tõsiste rikkumiste, sealhulgas väljendusvabaduse piiramise eest.
                        
                        
                           3.2.2018“